ISANDA LAUAS
Tere tulemast saatesse!
Mina olen Martti Ojares
ja mu tänane külaline on Henri Niemelä.
Tere tulemast Henri! - Tänan väga!
Räägi natuke oma lapse- ja nooruspõlvest
ja tähendusrikastest asjadest, mida tahaksid jagada.
Ma sündisin 1973. a, mis oli muide suur abortide aasta.
Olen tänulik, et sündisin.
Ma sündisin nelipühilaste perre.
Mu isa ja ema kuulusid nelipühi kirikusse.
Isa oli seal ka vanematekogus.
Me elasime üsna tavalist elu.
Käisime koolis jne.
Mind kunagi ei sunnitud koguduses mitte millekski.
Mu isa ja ema olid nii armastavad.
Mäletan, et olin 10-aastane,
kui osalesin ühel telgikoosolekul ja Jeesus kutsus mind.
Tundsin selgelt, et pean meelt parandama
ja Jeesusesse uskuma.
Pidin tegema oma isikliku otsuse ja pöörduma Tema poole.
Läksin altarile, andsin oma elu Jeesusele,
kogedes imelist vabadust.
10-aastasena tundus see täieliku vabadusena.
"Nüüd olen Jeesuse oma!
Olen Jeesuse verega pestud. Kõik on korras!"
See telgikoosolek toimus ühel mänguväljakul
ja peale seda kogemust tundus seal kiikumine eriti mõnusana.
Tundsin end nii vabana.
Raamatuletis andis üks naine mulle raamatu
"Luis Balau - ärkamisjutlustaja",
mispeale mõtlesin: "Vaatame siis, kuhu see hiljem välja viib?"
Samal suvel käisin laagris ristimisel
ja sealt see elu edasi läks.
12-aastaselt sain selge sõnumi, et hakkan trumme mängima.
Mul oli kohe selge, et mängin Jeesusele,
mitte kellelegi teisele.
Võtsin ema potid, kuna mul oma trumme polnud.
Samuti võtsin tühjad kommikarbid ja tagusin neid kõvasti.
Lõime ka esimese bändi.
Ütlesin ühel päeval isale:
"Isa, tahan Jeesusele trumme mängida!
Saada mind trummarite kursusele."
Ja ma läksingi sinna.
Naaber sai esimesed akustilised trummid.
Olime sõbra magamistoas.
Olen väga tänulik oma sõbra emale,
kes pidi päevast päeva oma majas seda trummipõrinat kuulama.
Lõime ka esimesed bändid.
Ühtlasi läksin ka Kouvola Nelipühi Kiriku noortekoori.
Hiljem tulid kristlikud rock ja heavy bändid.
Muusika oli mu esimene moodus Jeesust teenida.
Kujunes su sõpruskond ka kuidagi selle järgi?
Olid nad sellega kaasas?
Mul oli mitu head usklikust sõpra,
kuigi oli ka neid, kes Jeesust ei tundnud.
Nad olid vaimustuses minu trummimängu oskustest
ja ka meie bändidest.
See oli üks hea võimalus
neile Jeesust tutvustada ja evangeeliumi kuulutada.
Üks ütles, et ta arvas,
et me loeme ainult salme ja mängime orelit.
Ütlesin: "Ei, meie kasutada on ikka kõik pillid.
Jumal pole neid piiranud nagu inimesed seda vahel teevad."
Nii et see oli positiivne asi.
Nagu ütlesid, teil oli tollal vabadus väljendada oma usku ja tõekspidamisi.
Kas oled ka märganud, kui kergesti tuleb see:
"Oot, oot, see pole enam see!"
Jah. Kui Soomes tekkisid esimesed kristlikud heavy-bändid,
pidime korra ka vanematekogus vaibal käima.
Tollal ei saadud sellest aru,
kuigi ütlesime, et Jumal kasutab kõiki muusikažanre,
kus on hea sõnum ja Tema Vaim kaasas.
Jumal neid ei piira.
Ja kui siis mainisin
nende jaoks populaarset muusikat - pop-muusik Seppo Kohvakka't,
siis sellega me vestlus lõppes.
Nad mõistsid, et muusikat saab mitmel moel teha.
- Südamehoiak on kõige tähtsam.
Just. Kui teed seda Jumalale südamest ja tõsiselt,
mida me ka tegime.
Kuidas su elu peale kooli edasi läks?
Tegin läbi nii põhikooli kui keskkooli,
minnes seejärel õppima kaubanduskooli.
See oli kuumim bändide aeg.
Siis aga tekkis mul hetk, kus küsisin:
"Jeesus, kas see ongi kõik, mida võin saada vaimulikust elust?"
Ja siis, oh üllatust, tõi mu sõber, kes käis Sykri piiblikoolis,
mulle Kenneth Hagin'i raamatu "Jeesuse nimi".
Lugesin seda ja mõtlesin:
"Kas sellist head õpetust saab olemas olla?
Kus see on olnud kõik need aastad?"
Näiteks ma olin arvanud,
et "õige" tähendab mõnda vana inimest koguduses,
kes ei lähe kunagi hukatusse, sest ta on nii püha.
See raamat rääkis ka Jeesuse nime autoriteedist ja kõigest.
Mu janu suurenes veelgi
ja samas see raamat rahuldas seda janu.
Samal ajal Kouvolas, kui olin umbes 18-aastane,
tegutses Matti Vendelin.
Tol ajal oli ta Matti Lehtinen.
Vaatasin kord tema koosoleku kuulutust
ja mõtlesin: "Sinna peab minema".
Läksingi koos sõbraga.
Ja kuigi meil olid seljas heavy stiilis riided,
hüüdis Raimo Kipo: "Vennad, tere tulemast koosolekule!"
Ei mingit kriitikat välimuse pärast.
Ta kindlasti nägi vaimus me südame igatsust ja tahet.
Siis saime Mattiga tuttavaks ja läksime koos Matti seltskonnaga.
Sa said 10-aastaselt Püha Vaimu tugevalt oma südamesse,
kes hakkas juhtima sind.
Mis perioodid sul peale seda tulid?
Kas see oli tasane või käis ka vahel üles-alla?
Tasane see küll polnud. Vahel läks see üles, vahel alla.
Kui abiellusin ja töötasin IT alal, hakkas mu vaimulik elu manduma.
Sest käisin koolitustel ja sain hea palgaga töökoha.
Samas usku ma täielikult ei hüljanud kunagi.
Töötasin Fujitsus ja palvetasin vahel serverite eest, kui need ei toiminud.
Kord oli nii, et üks server ei käivitunud.
Panin sellele käed peale ja ütlesin: "Jeesuse nimel, käivitu!"
ja see käivituski.
Mõtlesin, et valvuritel, kes nägid meid kaamerate kaudu,
võis küll lõbus olla.
Samas läks siiski nii, et mu usuelu jahenes
ja ühtlasi tuli ka abielulahutus.
Truuduse murdmisega seoses.
Mu elu läks täitsa sassi
ja ma olin vaimulikult väga tugevates valudes.
See viis selleni,
et lõpetasin üks päev keldris, püssitoru suus.
Mõtlesin, et lahkun siit ilmast, sest enam ei jaksa.
Ma ei kannatanud enam seda valu,
mind oli petetud ja mul oli nii paha olla.
Siis ühel hetkel hüüdsin: "Jumal aita!"
10 sekundi pärast helises mu telefon ja sõber helistas,
öeldes, et ta tunneb, et minuga pole kõik hästi.
Tänu Jumalale, et täna siin olen! Aamen.
Küsin veel seda, et nii suured asjad toimusid nii kiiresti.
Üheks selle suureks põhjuseks oli abielulahutus,
milles sa ju süüdi polnud.
Sa ju ei teinud mingeid kõrvalehüppeid.
See oli negatiivne üllatus ja karm koht. - Jah.
Oli sul keegi inimene,
kellega oleks saanud neid asju jagada?
Peale seda tragöödiat? - Ei, selle ajal.
Keegi ikka oli, aga sellist lähedast inimest polnud.
- Oleks olnud hea, kui oleks olnud?
Oleks olnud hea,
kui selles olukorras oleks olnud tõeline, usaldusväärne sõber.
See, et asi läheb nii lootusetuks, et tahad end maha lasta,
see näitab, et tõeline põhi on juba käes.
Valu oli tõesti nii suur
ja ka saatan segas vahele, andes mõista, et siin pole muud teed.
"Valu lõpeb siis, kui end ära tapad."
See on kõige hullem vale, mida inimesele söödetakse.
- Seda ma mõtlengi, et on olemas kaks vaimuväge.
On armastav Jumala vaimuvägi
ja pimeduse vaimuvägi, mis tahab inimesi hävitada.
Ka sulle avanes see, et on olemas pimeduse vaimuvägi?
Jah.
Jumala Vaim ei pane inimest ennast tapma
või ka muudmoodi ennast hävitama.
See on hingevaenlane,
kes tahab meid ühel ja teisel moel hävitada,
kui me talle selleks loa anname.
Keegi väljaspoolt ei teadnud, et sul olid sellised kavatsused?
Enne ei teadnud, aga peale seda teati.
Kunagi hiljem, kui sa sellest asjast välja tulid?
Just.
See sõber, kes helistas - rääkisin talle ja veel mõnele teisele.
Samas see oli midagi,
mis mind ennastki väga palju vapustas.
See oli: "Appi, mis toimub?"
Seetõttu on nii tähtis,
et inimene saaks abi juba enne, kui asi nii kaugele läheb.
Saaks kellegagi rääkida ja Jeesust appi hüüda.
See kõik mõjutas ka su tervist? - Jah.
Tekkis see sul läbipõlemise tulemusena või hiljem?
Peale seda kogemust kogesin tõesti ka läbipõlemist.
Kui üksi elasin, oli mul olukord, kui oleksin pidanud minema tööle,
aga ma ei jaksanud, vaid jäin koju ja lamasin voodis.
Mõtisklesin: "Mida ma nüüd teen?" ja ütlesin siis: "Jeesus, aita mind!"
Püha Vaim ütles selgelt mu südamesse:
"Palveta keeltes. Sellest piisab."
Palvetasin keeltes 1-2 tundi järjest
ja tundsin, otsekui oleksin taevasse tõusnud.
Peale lahutust läks suvel ka kõik muu halvasti,
mispeale otsustasin: "Saatan, sa ei hävita mu elu.
Üks abielulahutus ei hävita mu elu. Ma liigun teises suunas."
Siis läks mu elu tõusuteele.
Sa töötad IT alal.
Sealse tehnoloogia areng on üsna kiire, samas positiivne.
Teisalt oli sul masenduse aeg.
Kuidas kõik see su elus arvutus?
Said sa mingil hetkel ikka jalad alla?
Sain ikka jalad alla.
See, et tehnika edasi areneb, on hea asi.
Samas on see ka hirmutav asi,
sest tehnika vallas
liigume me kohe kindlasti lõpuaegade suunas.
Seal on olemas ja sinna on tulemas selliseid tehnikaid,
et oleks parem, kui neid poleks.
See tähendab seda, et kui inimesed ei käi Jumala tahtes,
ei märka nad seda piiri, kus peaks peatuma.
Just.
Inimene tahab nii IT alal kui ka mujal mängida jumalat.
Luua sellist tehnikat, kus inimene ise on jumal,
otsekui tegelikku Jumalat poleks olemaski.
Praegu on aktuaalne seegi, mida Nokia peadirektor ütles.
"2030. aastal suudame luua selliseid lahendusi,
kus suudame panna inimestesse selliseid seadmeid,
mis teevad neist pikapeale robotid."
Tahetakse luua hüperinimene või hübriid.
Et on küll inimese keha,
aga meisse istutatakse mikrokiipe ja muid seadmeid.
Kas siis keha peale või naha alla.
Samal ajal ühendatakse virtuaalreaalsus tegeliku reaalsusega.
Nii võib kasutada samu võtteid nagu filmides,
kus inimesed on otsekui keset sõda.
Nad on täiesti kartmatud ja neil on erilised omadused.
On tulemas ka selline tehnika, et kui sa ise oled siin,
suudad sa samal ajal olla ka teisel pool maakera.
Seda osalt virtuaalreaalsuse kaudu.
Siin ähmastub see, et kus ma siis tegelikult olen?
See kõik tahetakse viia kokku üheks
ja see muudab segaseks selle, kus ma tegelikult olen?
- Minu meelest on see hirmus.
Ma ei usu, et see on Jumala tahe selliseid asju luua.
Jumal on paika pannud kõik elupiirid.
Piiblis on väga selgeid asju selle kohta.
Me ei peaks mängima jumalat.
Hingevaenlasel läks halvasti, kui ta üritas Jumalat mängida.
Su elus on mõndagi juhtunud. Mitte ainult enesetapukatse.
Sul oli ka mitmeid haigusi. Selliseid üllatavaid ja tõsiseid.
Räägi, mis haigused sul olid?
Läksin 2010. aastal spinning tundi, kus hullumoodi sõidetakse ratastel.
Ma ei võtnud joogipudelit kaasa.
IT mehena polnud ma ka 2 aastat sporti teinud.
Samas väntasin seal tund aega täie rauaga
ja kui sealt ära tulin, läksin WC'sse oksendama.
Paari päeva pärast aga läksid jalalihased täitsa kinni.
Sattusin olukorda, kus olin justkui maavärina ohver.
Jalad olid kui tsementkuulide vahele kokku surutud.
Sattusin intensiivraviosakonda,
kus mulle pandi voolikud külge, tehti dialüüsi jne.
Siis uuriti lihaseid.
Olin intensiivis ja mõtlesin,
mida kõike ei anna inimese külge panna.
Samas siiski palvetasin ja lugesin Jumala Sõna.
Tunnistasin, et Jumala Sõna järgi Jumal tervendab
ja ma hakkan käima;
et mu jalad hakkavad toimima.
Viimase päeva hommikul tuli arst, kes andis kätte tulemused.
Tulemus oli see, et jalad olid korras ja ma käisin normaalselt.
Olin veel enne haiglasse sattumist käinud turismimessil,
kus olin ratastoolis, sest ma ei suutnud kõndida.
Sport võib mõjuda meile erinevatpidi.
Kuid sul oli ka ajuinfarkt.
Jah, see juhtus 2017. aastal.
Ärkasin hommikul kella 5 paiku.
Ütlesin naisele, et mul on kuidagi imelik olemine.
Käisin WC's, tulin tagasi
ja äkitselt oli kogu mu vasak keha pool
täiesti halvatud.
Sain just voodisse tagasi, kui kadus ka mu kõnevõime,
justkui mul oleks olnud 3,5 promilline joove.
Mu naine Päivi võttis Piibli
ja hakkas mu üle kohe Jumala Sõna kuulutama.
Siis helistasime ka kiirabisse.
Haiglas läksin kohe intensiivraviosakonda.
Olukord oli tõsine.
Vererõhk oli 300, peas olid ummistused.
Nutsin kiirabis, öeldes: "Jumal, siin siis oligi mu elu."
Siis aga kogesin rahu: "Ei ole siin."
Lamasin siis haiglas, vererõhk 300 ja kogu vasak keha pool oli halvatud.
Olin ka kõnevõimetu.
Mulle meenusid sõnad:
"Üks nimi üle kõigi teiste nimede - Jeesus."
Samal ajal ütles Püha Vaim:
"Mine ja kuuluta, et mina tervendan, vabastan ja päästan."
Olin sel hetkel füüsiliselt väga halvas seisus,
aga kogesin imelist rahu ja palvetasin keeltes,
naerdes samas vaimus.
See olukord oli mõistuse vastane.
Jumal kutsus mind kuulutama, et Tema tervendab.
Ma sain sellest haigusest terveks.
Ma pole halvatud, mu kõnevõime on alles
ja ma suudan mängida trumme.
Vaid väike väsimus on veel jäänud.
Usun, et Jumal teeb ka sellega tööd.
Oli see nii ka nendel aegadel,
kui hakkasid jutlustama ja koosolekutel kõnelema?
Või millal see oli?
Kõnelemas käisin juba noorusest peale.
Vahel ka mitmes kohas.
Aga 2015. aastal, enne haigust,
olin ühe aasta Pöördepunkti koguduses pastor.
See oli tol ajal mu tähtsaim amet, mis mul eales olnud on.
Meil käis ka kodukoguduste tegevus. Samuti kohtumiskoha tegevus.
Olen eriaegadel ka noortetööd teinud.
Koos abikaasa Päiviga
oleme korraldanud kontserte ja noorteõhtuid.
Umbes aasta tagasi korraldasime Kouvolas noorteõhtuid.
Me tütar tahtis neid korraldada ja me olime talle selles toeks.
Seal käis kõige rohkem 60 noort.
20 noort said seal selle töö jooksul usklikuks.
Mul on nii pastori kui Jumala Sõna õpetaja kutse.
Jumal kutsus mind juba 18-aastasena õpetama.
"Õpeta mu Sõna usaldatavust."
Sain seda ka oma elus testida, et see tegelikult töötab
ja see töötab, kui me usume, tunnistame ja haarame sellest kinni.
Jeesus on muutumatu. Ta on sama eile, täna ja igavesti.
Ehk just see 5-aasta tagune ajuinfarkt kinnitas sind Jumala tegudes.
- Just.
Et need vastavad tõele nagu Piibelgi vastab tõele.
Kuulsin päev enne infarkti jutlust "El Shaddai - rohkem, kui tarvis".
See tuli mulle haiglas olles meelde, kui oma elu eest võitlesin.
Mäletan, et mul oli seal hetk, kus saatan ütles mulle:
"Täna öösel ma võtan sult' elu."
Vastasin: "Sa ei võta minult elu!
Ma kuulutan Jumala imetegusid ja saan sellest haigusest üle."
See on huvitav, kui julm on hingevaenlane. - Jah.
Ta tahab inimese tappa ja siis põrgusse viia. - Jah.
Olen mõelnud seda, et iga päev, kui tõusen,
saan olla elav ime sellest, et Jumal on koos minuga.
Olen iga asja eest tänulik.
Olen õppinud hindama igat päeva, kui saan ärgata.
Kuigi vahel need mööduvad ka halvas tujus,
aga ikkagi on see arm. Elu on kingitus.
See on Jumala kingitus.
Milliste inimestega sa omal teekonnal kokku puutud?
Kas kuskil eriolukordades, tänavatel või kuskil teenistusel?
Sa hakkad nendega vestlema? - Jah.
Kui kutsun kellegi vestlusele, jagan talle ka väikese tunnistuse
või pean väikese jutluse või annan õpetust.
Ma kohtun inimestega poes, raudteejaamas ja kõikjal, kus liigun.
Püha Vaim avab mulle neid võimalusi.
Ka naisega palvetame palju inimeste eest.
Mäletan veel seda, et seal, kus elame, tuli meile vastu u 20-aastane poiss.
Ta lonkas väga pahasti.
Küsisin: "Mis sinuga juhtus?",
mispeale ta selgitas siis, et see, see ja too.
Ütlesin: "Palvetame."
Mitte keegi ei keelanud meil seda tegemast.
Kuulutasime tervist sellele jalale ja kõigele muule.
Ta tundis ennast üsna hästi.
Kord läksime naisega pizzeriasse sööma
ja nägime, et see sama poiss on seal.
Ta ei longanud enam üldse ja käis täitsa normaalselt.
Aga miks neist Jumala tegudest nii vähe räägitakse?
Kuigi see on hea asi, aga siin ei jätku rääkimiseks julgust.
Arvan ka, et hingevaenlane püüab heidutada, öeldes:
"Mitte keegi ei kuula sind, kui sa sellest räägid."
Meil võib olla ka nõrk identiteet ja enesehinnang.
Arvame, et peame olema kuulsamad, et öelda, et midagi juhtus.
Samas kui Jumala silmis
oleme me kõik samaväärsed ja sama tähtsad.
Peame pidevalt tooma Jumala imesid esile oma elus.
Sest sa võid olla ainus inimene, kes räägib teatud inimesele,
kes ei pruugi seda mujalt kuulda.
Nii et tuleb olla julge.
Ühtlasi on inimestel omad sõltuvused.
Sa olid sõltuvuses suitsetamisest,
soovides sellest tõsiselt lahti saada, aga ei saanud.
Kui palju sa selleks pingutasid?
Ma pingutasin nädalaid, kuid ja aastaid,
aga ma jätsin endale ka mingi tagaukse -
et päris vabaks nagu ka ei tahtnud saada.
Mõtlesin, et ega see nüüd nii hull ka pole.
Kuniks ühel päeval sai mul sellest täiega villand.
Mõistsin, et see haiseb halvasti ja kahjustab mu tervist,
olles patt mu keha - Püha Vaimu templi vastu,
mille Jumal on mulle andnud.
See on patt ka Tema vastu,
sest Piibel ütleb, et me tohi lasta end millegagi siduda.
Piibel ütleb, et me ei tohi olla millegi orjad.
Mäletan, et ütlesin siis: "Jumal, tahan suitsust täitsa vabaks saada.
Vabasta mind sellest!
Tunnistan selle patuks enda ja Sinu vastu."
Samal hetkel küsis Püha Vaim: "Kas tahad olla tõeliselt vaba?"
Vastasin: "Jah tahan."
Peale seda pole ma enam kordagi suitsetanud.
Mäletan, et higistasin sel ööl kõik nikotiinid oma kehast välja.
Järgmisel päeval läksin ühte seltskonda,
kus toimus ahelsuitsetamine.
Küsiti, kas tahan ka suitsu ja ma ütlesin, et enam mitte.
Nad olid üllatunud ja ma selgitasin neile, mis juhtus.
Nii on püsinud 2005. aastast alates.
See oli hea tunnistus,
sest nad ju teadsid, et oled täiega suitsust sõltuvuses.
Jah. Aga nad ei teadnud, mis minuga vahepeal juhtus.
- Et mis väega see kadus.
Jeesus on see, kes võib väeliselt suitsust vabastada.
Inimesed võivad vabaneda ka muudel viisidel,
aga see on tõeline viis.
Ole südamest koos Jeesusega ja tunnista patt patuks!
Siis saad ka vabaks.
Nüüd aga annan sulle paar minutit
ja võimaluse kuulutada, mida Püha Vaim sulle annab.
Mul on südames mõte,
et kui sa veel ei tunne Jeesust, tutvu Jeesusega.
Või kui oled olnud Tema oma,
aga oled langenud tagasi lähedasest suhtest Temaga,
siis kui sa kuuled minu tunnistust,
siis piisab väikesest hüüdest: "Jeesus aita!"
Jeesus on valmis tõmbama sind tagasi enese juurde,
aga sa pead tegema seda südamest.
Ära otsi vabandusi, vaid andu täielikult Jeesusele.
Me elame ajal, kus peame elama täielikult Jeesusele
ja kuulutama julgelt Tema imetegusid.
Peame julgelt rääkima inimestele, kes sattuvad me teele
Me ei tohi häbeneda Jeesust.
Võime häbeneda muid asju, aga mitte Jeesust,
sest see maailm vajab Teda.
Maailm vajab väga palju Jeesust.
Jumala armastust, andeksandmist.
aktsepteerimist ja õige identiteedi leidmist.
Kui sa ei tunne Jeesust,
saa Temaga tuttavaks esimesel või uuel võimalusel!
Nagu Piibel ütleb - Jeesuse nimi on üle kõigi teiste nimede.
Selles on peidus suur pühadus ja vägi.
Kõik aarded on Temas peidus.
Seda peaks ka jutlustes esile tooma, kui inimestele Jumala Sõna jagada,
tõstes Jeesuse nime esimesena esile.
Aamen!
Ilma Jeesuseta pole mitte midagi.
Nii see on, et siis pole ei kaitsjat ega ka päästjat.
Kui pole Jeesus-passi, siis taevasse ei pääse.
Aamen. Ainult Jeesuse läbi.
Aitäh, et olid siin ja jagasid neist asjadest!
Neis asjades on Jumala imeline vägi ja armastus,
mis tulevad esile näidetes, millest täna jagasid.
Jumala jaoks pole võimatuid juhtumeid.
- Ei ole.
Aitäh ja õnnistusi su ellu ja ka su naise ning pere ellu!
Soovides toetada Eesti TV7 tööd, helistage 900 1770 (hind 10 euri).
Võite annetada ka pangaülekandega, leides me andmed www.tv7.ee Aitäh!
Tõlge: Raul Jürimaa